ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
6 ก.ค. 2558

สรุปตลาดภาคเช้า
ตลาดภาคเช้าปรับตัวลดลง ในทิศทางเดียวกันกับตลาดรอบบ้าน กดดันจากผลการทำประชามติกรีซ โดยกลุ่มที่ปรับตัวลดลงนำตลาดคือหุ้นกลุ่ม ธนาคาร และหุ้นกลุ่มพลังงาน ปิดตลาดภาคเช้าดัชนีเปลี่ยนแปลง -17.43 จุด (-1.17%) มาอยู่ที่ 1,472.16 จุด มูลค่าการซื้อขาย 1.6 หมื่นล้านบาท
แนวโน้ม ภาคบ่าย
ประเมินดัชนีจะปรับลดลงต่อในภาคบ่าย โดยเรามองการหลุดแนวรับ 1,476 จุด จะสร้างแรงขายต่อเนื่องมาในภาคบ่าย ประกอบกับเรามองว่าตลาดจะได้รับ Sentiment ลบของการเปิดทำการของตลาดยุโรป เรายังแนะนำให้ทยอย สะสมหุ้นคืน โดยมองภาพในระยะกลางตลาดในกลุ่ม emerging country จะได้เม็ดเงินที่ไหลออกจากตลาดทุนยูโรโซนสนับสนุน โดยให้จับตา Fund Flow ของนักลงทุนต่างชาติเป็นหลัก
วิเคราะห์ทางเทคนิค
PAF ราคาปิด 3.68 บาท
แนวรับ 3.64 บาท           แนวต้าน 3.80, 4.10 บาท
แนว cut loss หากใกล้จะหลุด 3.60 บาท
กราฟ  PAF มีการยกตัวเป็น higher low มาหลายเดือน การอ่อนตัวที่แนวรับของเส้น minor uptrend เป็นโอกาสให้เข้าสะสม ซึ่งเป็นแนวปัจจุบันที่ราคาหุ้นลงมาทดสอบเมื่อสัปดาห์ก่อน  โดยแท่งเทียนกำลังอยู่ในช่วงวกกลับ ขณะที่ RSI กำลังยกตัวผ่านแนว up trend นี้ให้ได้ โดยหากราคาผ่าน 3.80 บาท จะเกิด strong buy ให้ซื่อตามได้เพราะจะวิ่งกลับไปเกิน 4 บาท แนะนำสะสม
 
เด็กแนว
JTS  เราเห็นราคาหุ้น JTS ฮึดฮัดขึ้นมาตั้งแต่สัปดาห์ก่อน ว่าไปแล้วราคาหุ้นมันก็ต่ำเกินไปและอยู่ในแดน Oversold มาเป็นเดือนจึงไม่แปลกอะไรเมื่อหุ้นเล็กกลับมาเล่นหุ้นตัวนี้ก็น่าจะเล่นด้วยเหมือนกัน  แต่มันมีอะไรซ่อนมากกว่านั้น   เมื่อต้นสัปดาห์ก่อน กสทช. ได้ไฟเขียวเห็นพ้องให้มีการนำสายโทรคมนาคมทั้ง กทม. ลงไปใต้ดินในส่วนที่เหลือ ซึ่งประมาณครึ่งหนึ่งยังไม่ได้ทำ  และมูลค่าก็อาจจะอยู่ราวๆ 1.8 หมื่นล้านบาท เป็นการประกาศโครงการนำร่องอย่างเป็นทางการสำหรับการนำสายลงดินนี้ เนื่องจากปัจจุบันระบบเทคโนโลยีพัฒนาไปเรื่อยๆ  ไหนจะมี cable จากทีวีต่างๆ  ไหนจะมี interner ระบบต่างๆ  วางไปตามสายไฟ สายโทรศัพท์ มัดกันเป็นก้อนใหญ่ๆ อยู่บนเสาจนเอียง ซึ่งรับน้ำหนักไม่ไหวแล้ว จึงต้องประกาศเร่งทำอย่างจริงจังก่อนทีเสาจะล้มลงมาซะก่อน  งานนี้ JTS ซึ่งเป็นลูกของ JAS และมีความชำนาญเรื่องการวางสายแบบนี้อยู่แล้วจึงเต็งจ๋าที่จะรับงานนี้
ที่มีเสน่ห์กว่านั้นคือขนาดของ Book value สูงถึง 1.5 บาท ดังนั้นราคาหุ้นในกระดานจึงต่ำว่ามูลค่าที่แท้จริงของบริษัท และยังไม่ได้บวก premium เพิ่มเข้าไป หากได้งานนี้มาอาจให้มูลค่าเป็น 2 เท่าของบุ๊คหรือเห็น 3 บาทอย่างหนีไม่พ้น ขณะที่กราฟดีดตัวผ่านจุด bottom และ MACD เกิดสัญญาณซื้อเต็มๆ แล้ว ไม่จำเป็นต้องรอให้ได้งานก่อนเข้าค่อยซื้อ กระแสมาก็สะสมกันไว้ เดี๋ยวข่าวประมูลออกราคาจะวิ่งคว้ากันไม่ทัน  รอบนี้วัดกราฟที่ 1.50 บาท เป็นแนวสำคัญถ้าวิ่งผ่านไปได้ความแรงจะตามมาเลย